'Banke mélk Suid-Afrikaners' | Nuus24
Artikels gelees: 1998
'Banke mélk Suid-Afrikaners'
15 June 2012, 15:22
Nuus24-lesers deel hul mening oor bankkostes in Suid-Afrika...Johan du Toit: “Met die huidige ekonomiese omstandighede is ons verleë... mits ons 'betoog'. Kwessie van tyd en banke sal moet oorweeg om kostes af te bring!”Johan Hattingh: “Bankkoste en by OTM'e is te hoog.”Bredett Grobler: “Jy moet letterlik in jou maandelikse budget in sit: "bankkostes". Belaglik hoor!”JJ Lourens: “ABSA se bankkostes is by verre die meeste. Ek het een maand 'n staat van my en my vrou getrek. My bankkostes vir daardie maand was R710. My vrou sin was R645. Maak die somme en dan kry mens 'n skokkende R1 355. Dis 'n jaarlikse bedrag van +- R 16 260!!! Ai, waar is die dae toe ons die geld onder die matras kon sit. Ons Suid-Afrikaners word gemelk met bankkostes!”Trudie Menezies: “Ai, so waar! En die truuks! Jou geld gaan vandag in en dan wys hulle nie dit dieselfde dag nie sodat jy eers oortrokke moet gaan, dan kan hulle mos weer hef!”Joe: “Ja, bankkoste in Suid-Afrika is baie hoog, maar ek moet byvoeg dat ek baie meer beïndruk is met die diens en moontlikhede van Suid-Afrikaanse banke as met dié van ander lande se banke waarmee ek al te doen gehad het. Dat kitsbank/debietkaart-koste so hoog in Suid-Afrika is het te make met die feit dat ons land nog hoofsaaklik op kontantgrondslag werk. In sekere lande word mense aangemoedig om so min as moontlik kontant te gebruik, deur byvoorbeeld debietkaart-koste nul te maak.” GESELS SAAM: Is jy tevrede met die OTM-kostes? Wat doen jy om die fooie te omseil? Deel jou mening hier.